Diari Oficial de la Generalitat Valenciana


Sumari del DOGV 9831, del 18-04-2024 (2024/3229)

RESOLUCIÓ de 4 d'abril de 2024, de la Presidència de la Generalitat, per la qual es classifica el lloc d'interventor o interventora generals de l'Ajuntament de Gandia per a ser proveït pel sistema de lliure designació.
--------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9831

Data del DOGV
:   18-04-2024

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2024/3229


Data del document
:   04-04-2024

Organisme emissor
:   Presidència de la Generalitat

Tipus de document
:   Resolució

Descriptors 

:   * Presidència de la Generalitat

RESOLUCIÓ de 4 d'abril de 2024, de la Presidència de la Generalitat, per la qual es classifica el lloc d'interventor o interventora generals de l'Ajuntament de Gandia per a ser proveït pel sistema de lliure designació. [2024/3229]  
La Junta de Govern de la Ciutat de Gandia, en la sessió ordinària del 18 de desembre de 2023, va adoptar l'acord de sol·licitar de l'Administració general de l'Estat en matèria d'hisendes locals, l'autorització expressa per a canviar el sistema de provisió del lloc d'intervenció general, de concurs a lliure designació, i, una vegada obtinguda esta autorització, amb la modificació prèvia en este sentit de la relació de llocs de treball corresponent, comunicar-la a l'òrgan competent de la comunitat autònoma a efectes de la classificació del lloc i sistema de provisió.  
La directora general d'Estabilitat Pressupostària i Gestió Financera Territorial, del Ministeri d'Hisenda, per mitjà de la Resolució de 24 de gener de 2024, va autoritzar la modificació de la forma de provisió del lloc de treball d'interventor general de l'ajuntament de Gandia pel sistema de lliure designació.  
La Junta de Govern de la Ciutat de Gandia, en la sessió ordinària del 5 de febrer de 2024, acordà aprovar la modificació del lloc d'interventor general municipal de l'Ajuntament de Gandia, pel que fa a la provisió d'este per lliure designació, i publicar esta modificació de la relació de llocs de treball en el Butlletí Oficial de la Província de València -publicació que es va efectuar en el BOP núm. 50, d'11 de març de 2024-, i sol·licitar de la Direcció General d'Administració Local de la Generalitat la classificació d'este lloc per a la provisió per lliure designació.  
  
Vistos els antecedents indicats, i en virtut del que es disposa en l'article 92.bis de la Llei 7/1985, de 2 d'abril, reguladora de les bases del règim local; en l'article 45 del Reial decret 128/2018, de 16 de març, pel qual es regula el règim jurídic dels funcionaris d'Administració local amb habilitació de caràcter nacional; en l'article 164.1 de la Llei 8/2010, de 23 de juny, de la Generalitat, de règim local de la Comunitat Valenciana, així com en l'article 38 del Decret 92/2021, de 9 de juliol, del Consell, de regulació del personal funcionari amb habilitació de caràcter nacional, i, de conformitat amb la Resolució de 8 de novembre de 2023, del president de la Generalitat, per la qual delega determinades atribucions en diferents òrgans de la Presidència (DOGV 9723, 13.11.2023), resolc:  
  
Classificar el lloc d'interventor general de l'Ajuntament de Gandia per a la provisió pel sistema de lliure designació entre personal funcionari d'Administració local amb habilitació de caràcter nacional pertanyent a la subescala d'intervenció tresoreria, categoria superior.  
  
Contra esta resolució, que posa fi a la via administrativa, de conformitat amb el que s'establix en l'article 114.c de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar els següents recursos:  
a) Directament, un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la publicació en el Diari Oficial de la Generalitat Valenciana, de conformitat amb el que es disposa en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
b) Potestativament, un recurs de reposició davant el mateix òrgan que ha dictat l'acte, en el termini d'un mes a comptar de l'endemà de la publicació en el Diari Oficial de la Generalitat Valenciana, de conformitat amb el que s'establix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
  
c) En el cas que la persona interessada siga una administració pública, no es pot interposar recurs en via administrativa, i això sense perjuí de la possibilitat d'efectuar el requeriment al qual es referix l'article 44 de la Llei 29/1998, de 13 de juliol, en el termini de dos mesos comptats des de l'endemà de la publicació de la present resolució en el Diari Oficial de la Generalitat Valenciana.  
  
Tot això sense perjuí que les persones interessades puguen fer ús de qualsevol altra via que estimen oportuna.  
  
València, 4 d'abril de 2024.- El president de la Generalitat, p. d. (R 08.11.2023; DOGV 9723, 13.11.2023), el secretari autonòmic de Presidència: Cayetano García Ramírez.